Prezentado de DV dum la kongreso | Esperantujo en Dua Vivo
Afiŝita de: Lariko Melnik | 02.07.2011 Prezentado de DV dum la kongreso
Dum la Universala Kongreso en Kopenhago, ni havos tri okazojn por prezenti nian agadon en DV.
Sabato 23 julio: Movada Foiro. Tio estas okazo, kiam ĉiuj Esperanto-asocioj povas prezenti sian agadon en granda foiro. Ankaŭ Dua Vivo estos tie. Bedaŭrinde, ne estos retkonekto, do ni montros filmeton pri la agado en DV kaj disdonos informfoliojn.
Lundo 25 julio: Kleriga Lundo, 12.30-14.00 (MET) (10.30-12.00 GMT, 03.30-05.00 en DV). Ni havos retkonekton kaj povos projekcii sur granda ekrano. Ni montros al la publiko en Kopenhago nian agadon, promenos en Esperanto-lando, kaj espereble povos intervjui kelkajn el la ĉeestantoj. BONVOLU ĈEESTI EN DV, SE VI POVOS.
Mardo 26 julio: Tago de la Lernejo. Tiam mi havos duonan horon por prezenti Duan Vivon kiel edukan ilon. Mi montros filmeton pri niaj kursoj kun intervjuo kun Dorina, kiu klarigos, kiel oni instruas en DV.
Espereble en la semajno post la kongreso, pluraj novuloj eniros Duan Vivon. Bonvolu laŭeble ĉeesti por bonvenigi ilin!
« Faka agado
NI ĜUU KUNE LA SOMERON! »
[…] en Ceteraj aferoj « Prezentado de DV dum la kongreso LikeBe the first to like this […]
By: NI ĜUU KUNE LA SOMERON! « Esperantujo en Dua Vivo on 05.07.2011 at 10:29